
DET NASJONALE FORSKNINGSMØTET 






20. april 2005

TID: 10.00 – 16.00

STED: Rådsrommet, MH-bygget

TILSTEDE:

Prodekanus Ole M. Sejersted, DMF UiO

Førstekonsulent Inger T. Hypher, DMF UiO

Prodekanus Helge Wiig, DMF UiB

Ass. fakultetsdirektør Inger Hjeldnes Senneseth, DMF UiB

Prodekanus Ole-Jan Iversen, DMF NTNU

Seksjonssjef Arild Skaug Hansen, DMF NTNU

Stipendiat Trine Glad, DMF UiTø

Avdelingsdirektør Mari Nes, NFR

Prodekan Eva Sjøttem, DMF UiTø

Sekjsonsleder Sølvi B. Anderssen, DMF UiTø

Seniorkonsulent Rita Sørensen, DMF UiTø

Prodekan Eva Sjøttem ønsket velkommen. 

SAKSLISTE:

Sak 1: Innkalling og saksliste

Vedtak:

Innkalling og saksliste godkjent med en sak under eventuelt. 

Sak 2: Referater

a) Referat fra mini-dekanmøtet høsten 2004

b) Referat fra nasjonalt forskningsmøte våren 2004 - godkjent

Sak 3: Veiledning vedrørende omfang av en PhD-avhandling

Forskningsutvalget ved DMF, Universitetet i Tromsø, har utarbeidet veiledning for omfang av PhD-avhandlinger. Før behandlingen i Fakultetsstyret ønsket UiTø å diskutere dette med Forskningsmøtet. Utveksling av informasjon om hvordan delt førsteforfatterskap praktiseres ved de fire DMF. Diskusjon om elektronisk publisering av doktorgrader og hvilke problemer dette kan gi for doktorandene, blant annet med copyright og senere publisering av manuskripter. Manuskripter som legges ut på nett kan tidskrifter nekte å publisere. Elektronisk publikasjon av doktorgrader bør derfor begrenses til publikasjon av introduksjon med lenker til publiserte artikler. 

Sak 4: Oppfølging av NFR-evalueringene – status

UiB: Fellesuttalelse med psykologi og odontologi. Belyser spesielt finansieringen og ønsker koordinering av strategi med helseforetakene. Påpeker mangel på strategisk planlegging og ledelse. Tilsetting av instituttstyrere, som gir som konsekvens at det blir bedre strategisk ledelse. Tverrfaglige satsningsområder. Etablering av forskerskoler og større tematiske satsninger. 

UiO: Snart sluttført evalueringsdokument. Består av en generell del og en fakultetsspesifikk del. Mener selve evalueringsrapporten er bra, men prosessen rundt oppfølging av evalueringen har vært uryddig. Vanskelig for forskningsmiljøene å få samme eierforhold til oppfølgingsprosessen som til selve evalueringen. NFR er primært et rådgivende organ for departementet men ikke for institusjonene. Institusjonene har selv et primæransvar for oppfølgingen. Viktig å utveksle erfaringer om gode tiltak institusjonene har fått til og ikke primært innføre nye kontroll- og rapporteringsrutiner. Det må være mer samarbeid på nasjonalt og regionalt nivå. Nasjonal samarbeidsgruppe for forskning i spesialisthelsetjenesten må få et godt mandat som gir det legitimitet i forhold til nasjonale satsinger og strategier. UiO ønsker å fokusere på forskningsledelse, dobbeltkompetanse og infrastruktur som strategisk virkemidler.

NTNU: Etablert et utvalg bestående av flere instituttledere som skal evaluere foreslåtte tiltak. Fremmer hypotesedrevet forskning. Ønsker å ha en organisering som gjør metodene mer tilgjengelig (Kompetansekatalog). Samarbeidsorganet må spille en sentral rolle i arbeidet men er ikke blitt nok tydeliggjort. Nasjonalt og regionale samarbeidsorganer må samarbeide og ikke være bare rådgivende for de regionale helseforetakene. Tiltak: Avsatt midler til styrking av svake miljøer, midler til resultatorientert støtte, styrke faglig ledelse, internasjonalisering og videre jobbing med PhD-programmer slik at hvert program utvikles til en forskerskole. 

UiTø: Oppfølgingen ivaretas av Dekan og instituttlederne. Rapporten ble godt mottatt og selve evalueringen har satt i gang en prosess. Forskerskolesatsing, med flere stipendiatstillinger og post doc stillinger. Satt av midler til styrking av det sterke samfunnsmedisinske miljøet. Miljøstøtte til tverrfaglige satsinger. Bedre teknologisk infrastruktur i samarbeid med UNN.

Sak 5: NevroNOR og UNIKARD – status
NevroNOR: Nesten i ”dvale”. Den nasjonale arbeidsgruppen venter på å få ressurser. Klar til innsats når støtten kommer. Ikke nevnt spesielt i forskningsmeldingen. Nedsatt to undergrupper vasert på nasjonal og internasjonal styrke: a) Nasjonal plan for IMAGing og b) Nevrologisk forskning innenfor epidemiologi.

UNIKARD: På grunn av at NevroNOR ikke er blitt klar som satsingsområde er tempoet i arbeidsutvalget satt ned. Møte i januar og mars. Innspill til en rapport er kommet inn. Ønsker å klargjøre at målsetningen er å bli ledende internasjonalt, klargjøre hvordan organiseringen bør være. Helseforetakene bør inviteres som samarbeidspartnere. Innstillingen bør legges fram på dekanmøtet i mai.

Sak 6: Overordnede strategiske satsninger

Ole Jan Iversen orienterte.

Evalueringene av forskningsmiljøene gir en utfordring til bevisstgjøring av nasjonale forskningsinteresser. Hvordan stimulere til et forskningssamfunn som ikke begrenses av teknologi? Forutsetter nasjonalt samarbeid – samme arbeid behøver ikke utvikles alle steder. Forskningsmøtet kan være et forum for å utvikle nasjonale strategiske samarbeidsområder, eksempelvis NevroNOR og FUGE. Klargjøring av nasjonale fortrinn. 

Viktig at det kommer initiativer fra Forskningsmøtet. Forslag om å utvide Forskningsmøtet førstkommende høst til 2 dager, slik at en av dagene kan benyttes til diskusjon om nasjonale satsninger. Da kan for eksempel FUGE-styret inviteres samt presentere NevroNOR og UNIKARD for andre aktører. Invitere NFR til en dialog om strategiske nasjonale satsninger. 

NTNU jobber videre med å planlegge 2-dagers forskningsmøte til høsten, 26. og 27. oktober. Aktuelle aktører: FUGE-styret, rådgivende organ for spesialisthelsetjenesten, samarbeidsorganene og helseforetakene. 

Aktuelle tema: Register og biobanker, proteomikk-plan, mikroarray, transgene dyr, PET.

Sak 7: Eksternt finansiert virksomhet og dekningsbidrag

Brev fra UiO vedlagt saken.

UiO: Dette er en viktig sak som blir mer og mer tydelig. De fire medisinske fakultetene bør stå sammen om et utspill, for eksempel mot Kreftforeningen. Det må tydeliggjøres hva forskning faktisk koster. Alternativt til å spesifisere såkalt dekningsbidrag (overhead) kan man prissette forskning på en ny måte med nye betegnelser.

Det er problematisk at stipendiater ansettes i helseforetakene. De bør tilsettes ved universitetene.

NTNU: Eksterne stipendiatstillinger er svært dyre for fakultetet. Stipendiater ansettes i utgangspunktet ved fakultetet, men det er åpnet for tilsetting ved helseforetakene etter forhandlinger.

NFR: Prinsipielt skal forskerutdanning foregå på universitetene. Egentlig to atskilte saker: Problematisk at stipendiatene ansettes i helseforetakene; dekningsbidragene.

Ønskelig med felles retningslinjer for dekningsbidrag. UiTø lager forslag til retningslinjer som sendes på sirkulasjon.

Sak 8: Samordnet kompetanse innen forskning og medisinsk spesialitet for leger – status for arbeidet

Helge Wiig orienterte.

Arbeidsdokument oversendt dekanene, positive tilbakemeldinger. Sendt videre for behandling i sarbarbeidsorganene. 

Bør finansieres av midler fra samarbeidsorganene. Det må være gode prosjekter og søknader for å få midler. Spesialistkravene har vært problematisk for den akademiske profilen i flere fag. Det ble påpekt i dokumentet at Legeforeningen er negativ til at det i enkelte akademiske stillinger ikke ansettes spesialister. Legeforeningen kan imidlertid ikke fraskrive seg ansvar for at det er få personer med dobbeltkompetanse og professorkompetanse.

Sak 9: Forskning innenfor de nasjonale kompetansesentrene i medisin

NTNU: Hvilke krav har man til kompetansesentrene? Kompetansesentrene må fungere på nasjonalt nivå dersom de skal kunne kalles nasjonale kompetansesentre. 

Det bør etableres kvalitetsregistre med nasjonalt perspektiv. En forutsetning for etablering av kompetansesentrene er at det stilles krav og forventninger til dem og at de har en klar forskningsprofil. Det bør klargjøres hvem brukerne av sentrene er. Det bør skaffes en liste over de opprinnelige begrunnelsene for etableringen av sentrene. Sentrene bør evalueres og deres rolle utredes.

Sak 10: Forskningsmeldinga

NTNU: Forskningsmeldingen er blitt positivt mottatt og er i harmoni med forrige melding. Det burde vært satt av midler til næringslivet for å stimulere til framtidsrettet forskning, for å skaffe nytt næringsliv. Ønsker tydeliggjøring av næringsrettet forskning.

EU-satsing må sees i sammenheng med nasjonal satsing. Viktig å ha på plass de nasjonale satsingsområdene. Man må få tilbake like mye penger som det satses.

UiO: Positivt at de fire satsingsområdene videreføres. EUs 7 rammeprogram må komme på dagsorden

UiB: Viktig med fokus på internasjonalisering. Ved UiB gis det ett ekstra år til post docs dersom de reiser til utlandet.

UiTø: Det påpekes at forskningen skal finansieres både via helseforetakene og universitetene.

NFR: Fokus på internasjonalisering. Synergi med satsinger i Eus rammeporgrammer. Dobling i det 7 rammeprogrammet, kontingenten vil bli fordoblet for Norge. NFR har støttet satsingen på det europeiske forskningsrådet. NFR har spilt inn navn til ESF, som vil følge etableringen og utviklingen av ERC tett. 

Sak 11: Fakultetsvise orienteringer og orientering fra Norges forskningsråd

NTNU: Ressurstilgangen fra samarbeidsorganet gjør at fakultetet får mulighet til å styrke de ”svakere” miljøene. Lokalt FUGE-styre: Fikk 7 millioner til fordeling av 7 tekniske stillinger for å serve fagmiljøene. Innflytting i nytt sykehus startet. Psykiatrisenteret er ”lagt på is”, men vil komme etter hvert. Opprettet egen stilling knyttet til formidling av forskningen. EU-rådgiver på fakultetsnivå lønnet av strategiske midler.

HUNT-3: Bygger eget bygg for biobank nær Levanger for koordinering og mottak av prøver. Årsaksforskning blir i fokus. Start høsten –06. Finansieringen er på plass. Totalbudsjettet er 120 millioner kroner. 

Forskerlinja: 22 søkere til 12 plasser, tildelt 10 sommerstipender blant 20 søkere, og 3 studentstipend. 

UiO: Store budsjettkutt, må kutte 22 millioner kroner fra og med inneværende år. Samtidig er det innført ny budsjettmodell. Vanskelig at dette faller sammen med budsjettkuttet. Må finne måter å gjøre budsjettkuttet på. Dette vil gå ut over budsjettet til forskningen.

Fusjon mellom Rikshospitalet of Radiumhospitalet. Etablering av Forskningsutvalg mellom de fusjonerte sykehusene og universitetet, 50% representasjon fra hver part. Dette vil bli et viktig utvalg.

SFFen ved fakultetet har for lite plass. Bygger nå ut Domus Medica med bl.a. utvidet dyrestall.

AHUS: Bygd nytt stort universitetssykehus. Molekylærbiologisk metodeplattform og helsetjenesteforskning er to sterke forskningskomponenter her.

Forskerlinja: Tar opp 8 studenter nå, avviste 2 søkere. Utveksling med universitetet i Melbourne.

UiB: 50 millioner kroner som privat donasjon, Mohn-midlene.

Nytt sterkt styre. Planlegger nytt laboratoriebygg mellom sykehuset og BB-bygget. Senter for translasjonsforskning, ment å kunne delta i utprøvingsprosjekter og det utlyses midler til dette. Etablering av forskerskoler. Vurderes sammenslåing mellom DMF og odontologisk fakultet. Tilsetting av forskningsrådgiver i 3 års engasjement, 50% lønn fra DMF, 50% eksterne midler.

UiTø: Internasjonalisering viktig. Fakultetsledelse og instituttstyrere på besøk til Universitetet i Edinburgh, Dundee og Rotterdam med tanke på utveksling av studenter på mange nivåer. Stipendiater ansatt innenfor faget odontologi. TANN-bygget skal påbegynnes. Troms fylkeskommune bygger, universitetet skal leie lokaler.

Økning i budsjettet.

Tromsø-6: Bevilgning fra universitetet sentralt og fra fakultetet. 2 stillinger bevilget til infrastruktur samt prosjeklederstilling.

Forskerskolen: 6 stipendiatstillinger utlyst

NFR: Søknadsfristen for frittstående prosjekter er 1. juni. Forskningsrådet håper på økning i budsjettene for 2006, de tallene som er oppført i utlysningstekstene er minimumstall (null-vekst). 

Programmene er under revisjon og omarbeiding. Det arbeides med 4 nye programmer. Dette blir større programmer. Utlysing i oktober med søknadsfrist 1. desember. 

Eventuelt

NTNU og UiO meldte inn biobanker og registre som sak.

Nasjonalt: COHORT Norge må kobles opp mot sykdomsregister, kvalitetsregister og endepunktsregister. Lovverket er til hinder for dette. Utvikle et system for håndtering av kilder og kunnskap som ikke er lovstridig. Det må legges trykk på å gjøre disse kunnskapskildene tilgjengelig for forskning.

Nasjonalt samarbeid og nasjonal standardisering av prosedyrer viktig.

Tromsø, 2. mai 2005

	Eva Sjøttem
	

	Prodekan forskning
	

	
	Sølvi Brendeford Anderssen

	
	seksjonsleder forskning

